Sihtasutus Archimedes

Sihtasutus Archimedes oli aastatel 1997–2020 tegutsenud sihtasutus, mille lõi sõltumatu asutusena 1997. aastal Haridus- ja Teadusministeerium rahvusvaheliste haridus- ja teaduskoostööprogrammide koordineerimiseks Eestis.Sihtasutusest. Sihtasutus Archimedese veebisait.

Archimedese peamine ülesanne oli rahvusvahelise koostöö edendamine kolmes haridus- ja noortevaldkonnas. Sihtasutus koordineeris mitmeid haridus- ja noorteprogramme, millest üks tuntumaid on 1987. alguse saanud Euroopa Liidu programm "Erasmus" (2014. aastast programm "Erasmus+").

Sihtasutuse juhatuse esimees oli 2000. aastast Rait Toompere, juhatusse kuulus 2018. aastast Hanno Tomberg.

 Tegevuse lõpetamine 
1. augustil 2020 loodi Sihtasutus Innove, Hariduse Infotehnoloogia Sihtasutuse, Sihtasutus Archimedese ja Eesti Noorsootöö Keskuse teenuste baasil uus Haridus- ja Teadusministeeriumi haldusalas olev ühtne valitsusasutus Haridus- ja Noorteamet, mille ülesanne on Eesti riigi haridus- ja noortepoliitika elluviimine. Varasemad neli asutust on likvideerimisel. Sihtasutus Archimedese tegevused liikusid Haridus- ja Noorteametisse lõplikult 1. jaanuaril 2021. Esimene osa (Eesti Kõrg- ja Kutsehariduse Kvaliteediagentuur (EKKA), akadeemilise tunnustamise agentuur (Eesti ENIC/NARIC keskus) ja riiklikud ning struktuuritoetustega seotud kõrgharidus- ja noorteprojektid) Archimedese tegevustest läks üle Haridus- ja Noorteametisse selle loomisel 1. augustil 2020.Osa sihtasutuse Archimedes tegevusi läheb üle haridus- ja noorteametile. Sihtasutus Archimedese veebisait, 31. juuli 2020. Ülejäänud tegevused läksid üle 1. jaanuarist 2021, seejuures moodustati Haridus- ja Noorteametisse Erasmus+ ja Euroopa Solidaarsuskorpuse Agentuur, kus need programmid jätkasid tööd samadel alustel.Sihtasutuse Archimedes tegevused liikusid Haridus- ja Noorteametisse. Haridus- ja Teadusministeeriumi veebisait, 4. jaanuar 2021.

 Agentuurid 
Sihtasutus Archimedes põhines kuuel agentuuril, mis panustasid Eesti haridus- ja teadusasutuste konkurentsivõime tugevdamisse:
 Välisturunduse agentuur
 Struktuuritoetuste agentuur
 Noorteagentuur
 Hariduse rahvusvahelistumise agentuur
 Eesti Kõrg- ja Kutsehariduse Kvaliteediagentuur
 Akadeemilise tunnustamise agentuur

 Tegevused 
Sihtasutuse tuntumate tegevuste ja programmide seas olid programm "Dora Pluss", Kristjan Jaagu stipendiumiprogramm,Carmen Raudsepp. Archimedese abiga välismaale õppima. Õpetajate Leht, 4. aprill 2014. Noore õpetlase stipendiumiprogramm välismaal õppida soovivatele keskkoolilõpetajatele,President Ilves andis üle selle aasta Noore õpetlase stipendiumid. President.ee, 24. august 2011 elukestva õppe programmide elluviimine, Eesti kõrghariduse rahvusvaheline turundamine (Study in Estonia)Eero Loonurm. Kuidas välistudengeid Eestisse meelitada? Eesti Päevaleht, 3. juuli 2013 ja Euroopa keeleõppe tunnuskirja menetlemine.

Üks kuulsamaid Archimedese koordineeritavaid programme on kõrgharidusprogramm Erasmus, mis on maailma edukaim üliõpilasvahetusprogramm ning mille abil on 2011/2012. õppeaasta seisuga saanud välismaa kogemuse enam kui 7400 üliõpilast ja 3400 ülikooli töötajat.Eero Loonurm. Erasmus on Eestile toonud rahvusvahelise õpikeskkonna Õpetajate Leht, 2. november 2012

Lisaks hindab Archimedes ka Eesti kõrghariduse kvaliteeti. Sihtasutuse büroona viib Eesti Kõrghariduse Kvaliteediagentuur läbi Eesti kõrgkoolide institutsionaalset akrediteerimist ja õppekavagruppide kvaliteedihindamist ning kutseõppe akrediteerimist.Heidi Ojamaa. Eesti Kõrghariduse Kvaliteediagentuur läbis edukalt hindamise. Postimees, 19. aprill 2013

Eesti ENIC/NARIC Keskus sihtasutuse struktuuriüksusena kuulub Euroopa Nõukogu, UNESCO ja Euroopa Komisjoni koostöövõrkudesse ENIC ja NARIC, mis on loodud välisriigis omandatud hariduse õige ja õiglase tunnustamise lihtsustamiseks ning akadeemilise ja tööalase liikuvuse soodustamiseks.Liia Lauri. Kvalifikatsioonide tunnustamine Euroopas. Rajaleidja portaal, 2005.

Archimedes on muu hulgas Eesti teaduse tippkeskuste finantseerimise korraldaja. 2008. aastal alustanud seitsmele tippkeskusele lisandus veel viis tippkeskust, mida hakati rahastama alates 2011. aastast.Eesti teaduse tippkeskuste kõrge tase leidis kinnitust ERR Uudised, 12. jaanuar 2012 2016. aasta seisuga said rahastuse üheksa uut tippkeskust, mida rahastatakse Euroopa Liidu struktuuritoetuste abil.

Sihtasutus Archimedes võitis koos partneritega Euroopa Komisjoni hanke "Study in Europe", et tutvustada Euroopa õppimisvõimalusi ning näidata piirkonda kui maailma atraktiivseimat õppimispaika. Euroopa turundamist ja tutvustamist viiakse läbi koos Saksamaa, Ühendkuningriigi, Madalmaade ja Prantsusmaa samalaadsete organisatsioonide ning üleeuroopalise mõttekoda Academic Cooperation Assocation (ACA).

 Vaata ka 
 Haridusteaduse ja õpetajakoolituse edendamise programm

 Viited 

 Välislingid 
 Sihtasutuse Archimedes videokanal

Kategooria:Eesti teadusasutused
Kategooria:Eesti endised sihtasutused